**Пшъэрылъэу уи1эр:** **зэдзэк**I**ак**I**ом и**I**офш**I**эн къыдилъытэрэ ш**I**ык**I**э-гъэпсык**I**эхэр жъугъэфедэхэзэ текстхэр зэжъудзэкIых.** I**эпэрытхым хэлъ художественнагъэр, эстетикэр къызэрэжъугъэнэжьыщтым шъуна**I**э тежъугъэт.**

Ижърэ орэдыр кIиIукIызэ, Пэцанэ пчъэшъхьаIум къыщэлъагъо. Бэскъагъэ, зышIытэжь-сэмэркъэу шIыл, щхырыл етIани. «Ыйт! Мэзлэкъор, ущылъа джыри?» - хэщхыкIыгъ кIэкIэу. Хъудыкъ цIыкIоу, пкъыеу хэлъэтыкIызэ къысэкIуалIэ.

Пэцанэ дэгъоу ешIэ слъакъо зэрэзэпыкIыгъэр, ау зегъэшэхъу. ПхъэнтIэкIущыхьэу щытым еплъырэп, гипсыр зытелъ лъэкъо дэдэм тыригъафэу сипIэ зыкъыхедзэ.

«КIакъ!» - гипс зэпыкIыкI макъэр зэпэцыугъэ.

- Хьайуан! ПшIэрэр? ЗэпыпкIыжьыгъи ерагъэу кIыжьынкIэ ежьэгъэ тIэкIур! – сигъунэгъу сыкъегъэкуо.

Ау ащ пае илыягъэу гумэкIырэп Пэцанэ:

- Игъуаджэп ар. Нахь дэхахэу сэ пфызэпызгъэпкIэжьыщт!

АнэмыIэу сыгу къэмэкIагъ, хэсшIыкIыпэу лъэу скIэтыр слъапэмэ ячъагъ.

ЗэфэдитIоу зэпызыгъэ лъэкъо ныкъуитIур Пэцанэ зырызэу ыубытыгъэх. ЗэриIуагъэм фэд, щыщтахьрэп, Iэри яхьщырыгъоу кIэзэзхэрэп, ыжэ диIуантIэзэ, самбырэу цыпитIур зэпегъэуцо. Ау пэкIитIур зыщызэнигъэсынхэм, электродэу гъучIыр зэрагъажъэрэм мэшIуачэу къыпидзыхэрэм афэдэу, кIочIэшхо горэм сыкъызэкIедзэ. – ЗысфэщыIагъэп – ятIонэрэу сыкъэкууагъ:

- ПшIэрэр, мэхъадж!

Сыкъэлъэтагъ. (Лъэустэн Ю.)